b'\n_START_ARTICLE_\nPavrzeljenje\n_START_PARAGRAPH_\nPavrzeljenje je eden izmed mehanizmov brisanja oziroma (pod)tipov elipse (brisanja vsebine na foneti\xc4\x8dni ravni), pri katerem gre za brisanje ve\xc4\x8dine \xe2\x80\x93 vendar ne celotne \xe2\x80\x93 glagolske zveze v drugem delu povedi; vsaj en del glagolske zveze mora ostati neizbrisan, imenujemo ga ostanek. Pavrzeljenje se pojavlja v primerjalnih in razlo\xc4\x8devalnih kontekstih, zato se pogosto pojavlja za vezniki kot so na primer: \xc4\x8deprav, ampak, kot, ... Pavrzeljenje je podobno elipsi glagolske zveze (VP-elipsa), ta podobnost je bolj o\xc4\x8ditna v angle\xc5\xa1\xc4\x8dini \xe2\x80\x93 prav tako kot VP-elipso ga uvaja pomo\xc5\xbeni glagol. Vendar pa je njegova distribucija bolj omejena kot distribucija VP-elipse (omejitve so bolj o\xc4\x8ditne v primerih pavrzeljenja v angle\xc5\xa1\xc4\x8dini in ne veljajo nujno tudi za slovenske primere), kar ga povezuje tudi z vrzeljenjem. Pavrzeljenje bi tako, na podlagi omenjenih zna\xc4\x8dilnosti, lahko obravnavali kot hibridno konstrukcijo, ki zdru\xc5\xbeuje tako lastnosti VP-elipse kot tudi vrzeljenja.'